ตลท.จับ GSC- NBC ติด “แคชบาลานซ์” เริ่มพรุ่งนี้!
ตลท.จับ GSC- NBC ติด “แคชบาลานซ์” ระดับ 2 หลังราคาพุ่งแรง เริ่มพรุ่งนี้!
22 พ.ย. 2564

ตลาดหลักทรัพย์แห่งประเทศไทย (ตลท.) ประกาศหลักทรัพย์ที่เข้าข่ายมาตรการกำกับห้ามคำนวณวงเงินซื้อขาย และ Cash Balance ระดับ 2 ได้แก่ บริษัท โกลบอล เซอร์วิส เซ็นเตอร์ จำกัด (มหาชน) หรือ GSC โดยให้มีผลตั้งแต่ 23 พ.ย.2564 – 30 ธ.ค.2564
อีกทั้งให้บริษัท เนชั่น บรอดแคสติ้ง คอร์ปอเรชั่น จำกัด (มหาชน) หรือ NBC มีผลตั้งแต่ 23 พ.ย.2564 – 13 ธ.ค. 2564
โดยวันนี้ (22 พ.ย. 2564) ราคาหุ้น GSC ปิดตลาดที่ระดับ 3.54 บาท ปรับตัวขึ้น 0.54 บาท หรือ 18.00% ด้วยมูลค่าการซื้อขาย 180.44 ล้านบาท ส่วนราคาหุ้น NBC ปิดตลาดที่ระดับ 1.15 บาท ปรับตัวขึ้น 0.15 บาท หรือ 15.00% ด้วยมูลค่าการซื้อขาย 193.98 ล้านบาท